OpenLLM-France/wikimedia huggingface dataset:
# Sabako erregina

Sabako erregina, (hebreeraz: מַלְכַּת־שְׁבָא‎, malkat-šəḇā; arabieraz: ملكة سبأ‎, Malikat sabaʾ; asiriera klasikoz: ܡܠܟܬ ܫܒܐ‎; etiopieraz: ንግሥተ፡ሳባእ፡) gaur egun arkeologo eta adituek Yemen, Eritrea eta Etiopia inguruan kokaturiko Sabako Erresumako agintaria izan zen k. a. X. mende inguruan ziurrenik. Makeda, Belkees eta Nikaule izenak ere egozten zaizkio.
Pertsonaia hau mitikoa ala erreala den ez dago argi, bere existentziaren lekuko nagusiak Bibliako Erregeen liburuan, Itun Berrian eta Kroniketan datza, hala nola Koranean baita Etiopiako historian. Biblian bere izena aipatzen ez den arren, Etiopiako kondairetan Makeda izena egozten zaio eta islamiar kontakizunetan Belkees. Beste iturri zenbaitek Nikaule izenaz aipatzen dute.

## Bibliako aipamena

Bibliako Itun Zaharrak dioenez, Sabako erreginak Israelgo Salomon erregearengana jo zuen haren paregabeko jakituriaren berri izan zuenean eta harri bitxi, espezia eta urre ugari opari gisa eskaini zizkion (erregeen liburua izenez ezagutzen den lehen liburuko 10:1-13, eta kronikak izenez ezagutzen den bigarren liburuko 9:1-12 pasartetan kontatzen dira hauek).
Koranak ere ematen digu honen berri, bietan erreginaren izena aipatzen ez delarik. Koranak dioenez Salomonen jakituria eta aberastasunaz liluraturik Sabako erregina monoteista bihurtu zen Yahve jainkoa gurtzen zuten esaldiak aldi berean esanez. Salomonek eskerrak ematearren opari anitz eman zion eta "desira zezakeen edozer" eskaini Israeldik joan zedin. Erregina berau oso aberatsa zela dirudi hala ere, erregeen liburuko 10:10 pasartean 4,5 tona urre Israelgo Salomoni eman zizkiola aipatzen baita.
Sabako erregina Itun Berriko ebanjelioetan ere azaltzen da, Mateo 12:42 eta Lukas 11:31 pasarteetan hain zuzen, non Jesusek, azken epaia heltzerakoan Sabako erregina eta Ninivetarrak lurretik jaiki eta juduak kondenatuko dituztela dioen, Israeldik bidaliak izan baitziren munduko azken bazterretik Salomonen jakituria gurtzera joan zirenean.
Kantarik Ederrena liburuan badira zenbait zantzu Sabako erregina eta Salomonen arteko erromantzean pentsarazten dutenak. Izan ere, 1:5 atalean neskatoak dio "Beltzarana naiz, baina ederra".

## Erreferentziak

* ↑ EIMA: Eskola-liburuetako onomastikaren, gertaera historikoen eta artelanen izenak. Zerrendak
* ↑ «Sabako erregina - Harluxet Hiztegi Entziklopedikoa» www1.euskadi.net (Noiz kontsultatua: 2022-07-03).
* ↑ «Bernard Larregi: Testamen zaharreko historioa» klasikoak.armiarma.eus (Noiz kontsultatua: 2022-07-03).

## Kanpo estekak

* [Olerkia] Sabako erregina. Omar Nabarro (2010)
* POEMA BAT KANTATU DIZUT: Sabako erregina (Omar Nabarro / Rafa Rueda)
* Datuak: Q159888
* Multimedia: Queen of Sheba / Q159888
# Sabana

Sabana belartza tropikal edo subtropikal hedatsua da, landaredi lehorte-jasailez eratua eta zuhaitz bakanak dituena: normalean, basoen eta estepen arteko eremua da. Hitza amerindiarrek larredia izendatzeko erabiltzen zuten. Hala ere, sailkapena deskribapen fisikoa baino konplexuagoa da.

## Tropikoen arteko sabanak

Sabana arketipikoak dira. Tropikoen arteko biomak dira, baina batzuetan eskualde azpitropikaletan ere agertzen dira.
Ezaugarriak:
* Ura: urte-sasoi lehorra dute.
* Lurzorua: emankortasun txikikoa.
* Tenperatura: urte-sasoi bat epela eta lehorra da eta bestea, beroa eta euritsua.
* Landareak: belarrak.
* Animaliak: ugaztunak, hegaztiak eta intsektuak.
Mota horretako sabanak Afrikako Serengeti eta Hego Amerikako Llanos dira.

## Sabana epelak

Bost kontinenteetako erdialdeko latitudeetan daude. Bioma hori larredia da.
Ezaugarriak:
* Ura: eskasa.
* Lurzorua: emankorra.
* Tenperatura: urte-sasoi bat epela da eta negua, gorria.
* Landareak: belarrak.
* Animaliak: ugaztunak, hegaztiak eta intsektuak.

## Mediterranear sabanak

Klima mediterraneoa duten bost kontinenteetako erdialdeko latitudeetan daude.
Ezaugarriak:
* Ura: sasi-aridoa.
* Lurzorua: emankortasun txikikoa.
* Landareak: endemikoak.
Adibidez, Kaliforniako chaparrala mota horretakoa da.

## Sabana paduratsua

Mota horretako sabanetako ezaugarri nagusia sasoiko edo ohiko uholdeak da.
Ezaugarriak:
* Ura: ugari.
* Lurzorua: emankorra.
* Tenperatura: epela.
Adibidez, Zambezi ingurukoa edo Estatu Batuetako Everglades.

## Sabana menditsuak

Normalean, Tropiko inguruko eskualde alpinoetan edo azpialpinoetan daude. Adibidez, Hego Amerikako Altiplanoan edota Madagaskarren daudenak.

## Kanpo estekak

* Datuak: Q42320
* Multimedia: Savannas / Q42320
# Sabako Erresuma

    Artikulu hau antzinako erresumari buruzkoa da; beste esanahietarako, ikus «Saba (argipena)».
Saba (ge'ezez: ሳባ, Saba, arabieraz: سبأ‎, Sabaʾ, antzinako arabieraz: , שבא, Šəḇā; Biblian, Sheba) gaur egungo Yemengo errepublikan zegoen islamaren aurreko erresuma izan zen. K. a. VIII. mendean aipatzen da lehen aldiz, Asiria Sabari garaitu zitzaion garaian, hain zuzen. Mukarrib izeneko apaiz gorenek gobernatzen zuten erresuma. Marib eta Zufar izan ziren, hurrenez hurren, erresumako hiriburuak. Oparotasun handia izan zuen kristau aroa iritsi aurretik: ureztatze sare handiak antolatu ziren, eta Abisiniako kostalderaino hedatu zen Sabako erresuma. Kristauen eta juduen eragina izan zuten hango biztanleek, eta 525. urtean etiopiarrek hartu zuten lurraldea. Marib-eko ur-hesi handiaren hausturak guztiz txirotu zuen lurraldea eta sabatarrek emigratu behar izan zuten (542). 570. urtean pertsiarrek konkistatu zuten.

## Erreferentziak

* Artikulu honen edukiaren zati bat Lur hiztegi entziklopedikotik edo Lur entziklopedia tematikotik txertatu zen 2016-10-6 egunean. Egile-eskubideen jabeak, Eusko Jaurlaritzak, hiztegi horiek CC-BY 3.0 lizentziarekin argitaratu ditu, Open Data Euskadi webgunean.

## Ikus halaber

* Sabeoak

## Kanpo estekak

* Datuak: Q216068
# Sabanagrande (Honduras)

Sabanagrande Hondurasko Francisco Morazán departamenduko udalerri bat da. 255 km²ko azalera du eta 2013ko datuen arabera 19210 biztanle zituen.

## Erreferentziak

* ↑ (Gaztelaniaz) Instituto Nacional de Estadística. Censo de Población y Vivienda 2013. (Noiz kontsultatua: 2020-05-04).

## Kanpo estekak

* Datuak: Q2573365
* Multimedia: Sabanagrande, Honduras / Q2573365
# Sabal

Sabal hamabost espezi lordeunen generoa da, palmondoen familiakoa (Arecaceae). Sabaleae tribuko genero bakarra da.

## Banaketa eta jatorria

Espezie hauek Amerikako Tropiko lurralde epeletako propioak dira: Ameriketako Estatu Batuen hego-ekialdetik hegoaldera, Karibe Itsasoan eta Mexikon zehar, Kolonbia eta Venezuelaraino.

## Taxonomia

Generoak Michel Adansonek deskribatu zuen eta Familles des Plantes 2: 495, 599. 1763, argitaratuta. Espezie mota hau da: Sabal adansonii Guers.

## Etimologia

Sabal hitzaren jatorria ez da ezagutzen. Agian bertako hizkuntzetatik hartutako hitza izan daiteke.

## Deskribapena

Palmondo txikiak, ertainak eta handiak dira, bakartiak. Zurtoinak normalean, zuntz askokoak dira, 15-20 metroko gariaerakoak eta 20-35 zm.ko diametrokoak. Landare hermafroditak dira. Fruituak esferikoak dira.

## Espezieak

* Sabal bermudana - Bermudak
* Sabal causiarum - Puerto Rico, Haiti, Errepublika Dominikarra.
* Sabal domingensis - Kuba, Errepublika Dominikarra, Haiti.
* Sabal etonia - Florida
* Sabal gretheriae - Mexiko
* Sabal guatemalensis - Mexiko hegoaldea eta Guatemala.
* Sabal maritima - Jamaika eta Kuba
* Sabal mauritiiformis - Mexiko hegoaldea, Kolonbia, Venezuela, eta Trinidad.
* Sabal mexicana - Texas hegoaldea, Mexiko, Nikaragua.
* Sabal miamiensis - Florida
* Sabal minor - Ameriketako Estatu Batuak (Florida, Ipar Karolina, Texas).
* Sabal palmetto - Florida, Ipar Karolina, Kuba eta Bahamak.
* Sabal parviflora - Kuba
* Sabal pumos - Mexiko
* Sabal rosei - Mexiko
* Sabal uresana - Mexiko
* Sabal yapa Cana Rata - Mexiko, Belize, Kuba.

## Bibliografia

* Flora of North America Editorial Committee, e. 2000. Magnoliophyta: Alismatidae, Arecidae, Commelinidae (in part), and Zingiberidae. Fl. N. Amer. 22: i–xxiii, 1–352.
* Henderson, A., G. A. Galeano & R. Bernal. 1995. Field Guide Palms Amer. 1–352. Princeton University Press, Princeton, New Jersey.
* Idárraga-Piedrahíta, A., R. D. C. Ortiz, R. Callejas Posada & M. Merello. (eds.) 2011. Fl. Antioquia: Cat. 2: 9–939. Universidad de Antioquia, Medellín.
* Molina Rosito, A. 1975. Enumeración de las plantas de Honduras. Ceiba 19(1): 1–118.
* Nasir, E. & S. I. Ali (eds). 1980-2005. Fl. Pakistan Univ. of Karachi, Karachi.
* Quero, H. J. 1994. Palmae. Fl. Veracruz 81: 1–118.
* Standley, P. C. & J. A. Steyermark. 1958. Palmae. In Standley, P.C. & Steyermark, J.A. (Eds), Flora of Guatemala - Part I. Fieldiana, Bot. 24(1): 196–299.
* Stevens, W. D., C. Ulloa Ulloa, A. Pool & O. M. Montiel Jarquín. 2001. Flora de Nicaragua. Monogr. Syst. Bot. Missouri Bot. Gard. 85: i–xlii,.
* Flora of China Editorial Committee. 2010. Flora of China (Acoraceae through Cyperaceae). 23: 1–515. In C. Y. Wu, P. H. Raven & D. Y. Hong (eds.) Fl. China. Science Press & Missouri Botanical Garden Press, Beijing & St. Louis.

## Erreferentziak

* ↑ Tropicos.org. Missouri Botanical Garden}}
* ↑ (J. Dransfield, N. Uhl, C. Asmussen, W.J. Baker, M. Harley and C. Lewis. 2008)

## Kanpo estekak

* Datuak: Q132826
* Multimedia: Sabal / Q132826
* Espezieak: Sabal
# Rotenhain

Rotenhain Alemaniako udalerria da. Renania-Palatinatua estatuan dago, [[Westerwald barrutia|Westerwald]] barrutian. 2014an 539 biztanle zituen 4,1 kilometro koadrotan banatuta.

## Demografia

Ikus jatorrizko Wikidatako eskaera eta iturriak.

## Kanpo estekak

* Webgune ofiziala
* Datuak: Q676246
* Multimedia: Rotenhain / Q676246
# Rotella

Rotella Italiako udalerri bat da. Ascoli Picenoko probintzian kokatuta dago, Markak eskualdean. 803 biztanle ditu, 27,44 kilometro koadroko azaleran banatuta.

## Mugakideak

Rotellak honako udalerri hauekin egiten du muga:
Ascoli Piceno Castignano Force Montedinove Venarotta Montelparo

## Kanpo estekak

* Datuak: Q56089
* Multimedia: Rotella / Q56089
# Rotello

Rotello Italiako udalerri bat da. Campobassoko probintzian kokatuta dago, Molise eskualdean. 1.098 biztanle ditu, 70,75 kilometro koadroko azaleran banatuta.

## Mugakideak

Rotellok honako udalerri hauekin egiten du muga:
Montelongo Montorio nei Frentani Santa Croce di Magliano Serracapriola Ururi San Martino in Pensilis Torremaggiore

## Kanpo estekak

* Datuak: Q277969
* Multimedia: Rotello / Q277969
# Rotenburg an der Fulda

Rotenburg an der Fulda Alemaniako hiri-udalerri bat da, Hessen estatuan. Azken zentsuaren arabera 14.066 biztanle zituen, 79,97 kilometro koadroko azaleran.

## Kanpo estekak

* Datuak: Q558631
* Multimedia: Rotenburg an der Fulda / Q558631
# Rote (Pennsylvania)

Rote Ameriketako Estatu Batuetako erroldak esleitutako leku bat da. Clinton konderrian kokatuta dago, Pennsylvania estatuan. 488 biztanle ditu, 2,817898 kilometro koadroko azaleran banatuta.

## Ikus, gainera

* Clinton konderria

## Kanpo estekak

* Datuak: Q7370352
# Rote Zora

Rote Zora, 1977 urtean Alemanian sortutako emakume feministen talde armatua izan zen.
Taldearen izenak "Zora Gorria" esan nahi du euskaraz, eta Kurt Held idazlearen umeentzako ipuin batean oinarritua dago.
1977ko apirilaren 28an ezagutzera eman zen taldea, Medikuen Ganbera Federalaren Koloniako Karlsruhe hiriko egoitzan bonba bat leherrarazita. Abortua zigortzen zuen lege baten aurkako ekintza izan zen, Medikuen Ganberak lege horren erreformaren aurka egin baitzuen. Zelula Iraultzaileen barneko erakundea zen hasiera batean, baina gero bereizi egin ziren.
45 eraso ekintza egin zituen taldeak bere ibilbidean zehar, gehienak, enpresa eta enpresarien aurkako lehergailuak izan ziren. Ekintzek ez zuten zauritutako biktimarik sortu.
1990eko hamarkadako erdialderaino iraun zuen. Taldearen azken ekintza 1994an izan zen, eta 1996an taldea desegiten zela iragarri zuten. Ez zuten inoiz kartzelan kiderik izan.

## Erreferentziak

* ↑ «Efemeridea: Rote Zoraren lehen ekintza, Alemaniako emakume eta lesbianek osatutako talde armatua» Argia (Noiz kontsultatua: 2023-03-08).
* ↑ «ERRAIETATIK vol. XVI | Sorgin moreak eta urdanga gorriak» Hala Bedi (Noiz kontsultatua: 2023-03-08).

## Kanpo estekak

* Datuak: Q456542
# Roteiro (Alagoas)

Roteiro Brasilgo udalerri bat da, Alagoas estatuan kokatua. 6.474 biztanle ditu 129,242 km²ko eremuan.

## Ikus, gainera

* Alagoas

## Kanpo estekak

* Datuak: Q2015625
* Multimedia: Roteiro (Alagoas) / Q2015625
# Rotenburg (Wümme)

Rotenburg (Wümme) Alemaniako udalerria da. Saxonia Beherea estatuan kokatuta dago, [[Rotenburg barrutia|Wümmeko Rotenburg]] barrutian. 2014an 20.944 biztanle zituen 99 kilometro koadrotan banatuta.

## Demografia

Ikus jatorrizko Wikidatako eskaera eta iturriak.

## Kanpo estekak

* Webgune ofiziala
* Datuak: Q498560
* Multimedia: Rotenburg (Wümme) / Q498560
# Rosemarkie

Rosemarkie, Eskoziako gaeleraz: Ros Mhaircnidh eta eskozieraz: Rossmartnie, Eskoziako Highland eskualdeko udalerri bat da, Ross eta Cromarty barrutian. Black Isle penintsularen hegoaldean dago.

## Kanpo estekak

* Datuak: Q1010388
* Multimedia: Rosemarkie / Q1010388
# Rosemarket

Rosemarket, galesez: Rhosfarced, Galesko komunitate, parrokia eta udalerri bat da, Pembrokeshire lurraldean dagoena.
2011ko erroldaren arabera 613 biztanle zituen.

## Kanpo estekak

* Datuak: Q7368291
* Multimedia: Rosemarket / Q7368291
# Rosemary's Baby (filma)

Rosemary's Baby (euskaraz: «Rosemaryren haurra») 1968ko estatubatuar filma da, Roman Polański poloniar-frantziar zinemagileak| zuzendu zuena. Mia Farrow, John Cassavetes, Ruth Gordon, Sidney Blackmer, Maurice Evans eta Ralph Bellamy izan ziren antzezle nagusiak.
Emakumezko bigarren aktore onenaren Oscar Saria irabazi zuen (Ruth Gordon).

## Argumentua

New Yorkeko Rosemary (Mia Farrow) eta Guy Woodhouse (John Cassavetes) senar-emazteak Manhattan auzoko Bramford eraikinera (gaur egun Dakota eraikina) joan dira bizitzera; lagun baten esanetan, eraikin hori madarikaturik dago. Han, Roman (Sidney Blackmer) eta Minnie Casteveten (Ruth Gordon) lagun egingo dira.
Woodhousetarrek haurra edukitzea erabakitzen dute. Gau batez, izaki arraro batek bortxatzen duen aluzionazioa izanen du Rosemaryk. Amesgaiztotik esnatzen delarik, Guyk barkamena eskatuko dio "konorterik gabe zegoenean maitasuna egiteagatik", eta Rosemary haurdun dagoela ohartuko da. Denborarekin, haurdunaldia normala ez dela pentsatzen hasiko da.

## Aktoreak

* Mia Farrow, Rosemary Woodhouse.
* John Cassavetes, Guy Woodhouse.
* Ruth Gordon, Minnie Castevet.
* Sidney Blackmer, Roman Castevet.
* Maurice Evans, Edward 'Hutch' Hutchins.
* Ralph Bellamy, Sapirstein doktorea.
* Victoria Vetri, Terry.
* Patsy Kelly, Laura-Louise.
* Elisha Cook, Jr., Nicklas jauna.
* Emmaline Henry, Elise Dunstan.

## Bitxikeriak

* Polanskiren erabakiz, madarikatu izatearen ospe iluna duen Dakota eraikinean filmatu zen. Eraikin horretan bertan erail zuten John Lennon musikaria 1980an. Horretaz gain, hainbat aktoreren bizilekua izan da: Boris Karloff, Lauren Bacall, Leonard Bernstein, Judy Garland, Rudolf Nuréyev, Robert Ryan, José Ferrer, Steve Guttenberg eta Jason Robardsena, besteak beste.
* 1969ko abuztuaren 9an, filmaren lehen emanaldiaren urteurrenean, Polanskiren emazte Sharon Taten erail zuten. Sharon haurdun baitzegoen, pelikulan kontatzen den istorioko gertakariekin erlazionatu zuten.
* Mia Farrow filmean parte ez hartzekotan egon zen, haren senarra, Frank Sinatra, aurka zegoelako. Filmazioa hasi eta gero, Farrow eta Sinatra bereizi ziren.

## Erreferentziak

* 1 2 3 4 La semilla del diablo (Rosemary’s Baby). filmotecanavarra.com (Noiz kontsultatua: 2022-04-29).

## Kanpo estekak

* Rosemary's Baby filmaren iragarkia ikusgai (Ingelesez)
* Rosemary's Baby filmaren IMDBko fitxa irakurgai (Ingelesez)
* Datuak: Q607179
* Multimedia: Rosemary's Baby (1968) / Q607179
# Rosemaryita

Rosemaryita fosfato motako minerala da eta wyllieita taldearen kidea da.

## Ezaugarriak

Rosemaryita fosfato mineralaren formula kimikoa hau da: ${\ce {(Na,Ca,Mn)(Mn,Fe^{2+})(Fe^{3+},Mg)Al(PO4)3}}$. Sistema monoklinikoaren arabera sortzen ditu kristalak. Mohs eskalaren arabera duen gogortasunaren balioa 4 - 4,5 da.

## Erreferentziak

* 1 2 (Ingelesez) «Rosemaryite: Mineral information, data and localities.» www.mindat.org (Noiz kontsultatua: 12-05-2019).
# Rosemary Clooney

Rosemary Clooney (Maysville, Kentucky, 1928ko maiatzaren 23a - Beverly Hills, Kalifornia, 2002ko ekainaren 29a) estatubatuar abeslari eta aktorea izan zen.
Arrakasta 1950eko hamarkadaren hasieran lortu zuen pop abestiekin eta jazz abeslari bezala ere nabarmendu zen. Bere karrerak behera egin zuen 1960ko hamarkadan, depresio eta droga-mendekotasun arazoengatik, baina 1977an berpiztu zen Bing Crosbyren laguntzarekin eta abesten jarraitu zuen hil zen arte. Telebistako eta zinemako arazoetan ere aktore izan zen.

## Filmografia

* Tony Pastor and His Orchestra (1947)
* The Stars Are Singing (1953), Terry Brennan
* Here Come the Girls (1953), Daisy Crockett
* Red Garters (1954), Calaveras Kate
* White Christmas (1954), Betty Haynes
* Deep in My Heart (1954; cameo), Performer in 'That Midnight Girl'
* Conquest of Space (1955), Musical Number
* The Joker's Wild (1968ko telefilma)
* Twilight Theater (1982ko telefilma)
* Sister Margaret and the Saturday Night Ladies (1987ko telefilma), Sarah
* Radioland Murders (1994), Anna
* ER (1994ko telesaila), Mary Cavanaugh / 'Madame X'
* LateLine (1999ko telesaila), Special Guest Mother

## Kanpo estekak

* Datuak: Q466508
* Multimedia: Rosemary Clooney / Q466508
# Rosemary Popa

Rosemary Popa (Melbourne, 1991ko abenduaren 30a) australiar emakume arraunlaria da. 2020ko Udako Olinpiar Jokoetan, esku hartu zuen: Tokio 2020 (Tokio), eta urrezko domina lortu zuen lau lemazain gabekoan. Taldea hauek osatzen zuten: Rosemary Popak berak, Lucy Stephanek, Jessica Morrisonek eta Annabelle McIntyreek.

## Nazioarteko emaitzak

Udako Olinpiar Jokoak :
| Urtea | Lekua | Domina | Proba |
| 2020 | Tokio Japonia | 01 ! | Lemazain gabeko laukoa |
| Munduko arraunketa Txapelketa ||||
| Urtea | Lekua | Domina | Kategoria |
| 2018 | Plovdiv Bulgaria | 01 ! | Zortzikoa |
| 2019 | Ottensheim Austria | 01 ! | Zortzikoa |

## Erreferentziak

* ↑ "Rosemary Popa" olympedia.org. (Ingelesez)
* ↑ "Rosemary Popa" FISAren datu-basea. (Ingelesez)

## Kanpo estekak

* Datuak: Q55238024
# Saint-Aubin-Sauges

Saint-Aubin-Sauges Suitzako udalerria da. Neuchâtel kantonamenduan dago, La Grande Béroche $^{(en)}$ barrutian. 2014an 2,399 biztanle zituen 7,71 kilometro koadrotan banatuta.

## Mugakideak

Honako udalerri hauekin egiten du muga:

## Kanpo estekak

* Datuak: Q70517
* Multimedia: Saint-Aubin-Sauges / Q70517
# Saint-Aubert (Quebec)

Saint-Aubert Quebeceko udalerri bat da, Kanadan. Chaudière-Appalaches eskualdean kokatuta dago, eta horren barruan dagoen L'Islet konderriko eskualde-udalerria da. 2011ko zentsoaren arabera 1,409 biztanle zituen 100.41 kilometro koadroko azaleran.

## Kanpo estekak

* Datuak: Q3461811
* Multimedia: Saint-Aubert, Quebec / Q3461811
# Sadruddin Aga Khan

Sadruddin Aga Khan printzea, KBE (persieraz: صدرالّدين آغا خان‎, Ṣadr ad-Dīn Āghā Khān; Paris, 1933ko urtarrilaren 17a - Boston, 2003ko maiatzaren 12a ) Iheslarientzako Nazio Batuen Goi Mandataritzako karguan, 1966tik 1977ra, aritu zen diplomazialari frantziarra izan zen. Bere agintaldian agentziaren ikuspegia, Europatik harago, Afrikako eta Asiako garapen bidean dauden herrialdeetara bideratu zuen eta errefuxiatuen arazo konplexuagoei aurre egiteko prestatu zuen. Gobernuz kanpoko erakundeen (GKE) eta Nazio Batuen erakundeen arteko lankidetza handiagoa lortzearen alde agertu zen. Ekologiarekiko zuen interesak 1970eko hamarkadaren amaieran Bellerive Fundazioa sortu zuen, ingurumenaren babesa, baliabide naturalen kontserbazioa eta bizitza bere forma guztietan babestea helburu zuelarik. Arte islamiarraren bildumagile ezaguna eta errespetatua ere izan zen, Arts of Asia aldizkariak dioenez, munduko bilduma pribaturik onenetako bat biltzera iritsi zen.
Parisen, Frantzian jaioa, Mahommed Shah Aga Khan sultanaren eta Andrée Aga Khan printzesaren semea zen. Bi aldiz ezkondu zen, baina ez zuen seme-alabarik izan. Minbiziak jota hil zen 70 urte zituela eta Suitzan lurperatu zuten.
Zuhaitz genealogikoa :
Aga Khan II.a
Aga Khan III.a
Lady Ali Shah
Sadruddin Aga Khan
Andrée Josephine Carron :

## Erreferentziak

* ↑ Staff. Former UN refugee agency chief Sadruddin Aga Khan dies. .
* ↑ Interview with Sadruddin Aga Khan. .
* ↑ Safrani. The Arts of the Islamic Book: The Collection of Prince Sadruddin Aga Khan. .
* ↑ Ospina-Valencia, José. Sensacional colección de arte islámico por primera vez en Alemania. .
* ↑ Genial diplomat shone under fire. .

## Kanpo estekak

* Datuak: Q123987
* Multimedia: Sadruddin Aga Khan / Q123987
# Sadu

Sadu Errumaniako udalerri bat da, Sibiu konderrian. 2.561 biztanle ditu, 48,04 kilometro koadroko azaleran banatuta.

## Herriak

Udalerrian honako herriak daude:
Sadu $^{(en)}$

## Erreferentziak

* ↑ (Errumanieraz) Rezultate | Recensamant 2011. (Noiz kontsultatua: 2019-10-19).

## Kanpo estekak

* Datuak: Q16427441
* Multimedia: Sadu, Sibiu / Q16427441
# Sady nad Torysou

Sady nad Torysou Eslovakiako udalerri bat da, Košice-okolie barrutian kokatuta. 8,45 km²ko azalera du eta 1961 biztanle 2017ko datuen arabera.

## Demografia
### Bilakaera demografikoa

* Biztanleria
* Datu-iturria: Počet obyvateľov SR k 31. 12. 2017

## Kanpo estekak

* Datuak: Q251432
* Multimedia: Sady nad Torysou / Q251432
# Sadyr Zhaparov

Sadyr Nurgozhoievitx Zhaparov (kirgizeraz: Садыр Нургожоевич Жапаров, Sadır Nurgojoyeviç Japarov; Keng-Suu, Issyk-Kul, Kirgiziako SES, Sobietar Batasuna, 1968ko abenduaren 6a) kirgizistandar politikaria da. Kirgizistango presidentea da 2021eko urtarrilaren 28tik.

## Ibilbide politikoa

2005ean sartu zen politikagintzan, diputatu aukeratu zutenean. Ibilbidea, ordea, eten egin zuen 2013an, presidentearen jauregian indarrez sartu eta "istiluak" bultzatzeagatik espetxeratu zutenean. 2020ko urrian, parlamenturako bozen ostean, protestak lehertu ziren herrialdean. Manifestariek salatu zuten iruzurra egon zela, eta jende multzo batek Zhaparov espetxetik ateratzea lortu zuen. Hortik aurrera, azkarra izan zen haren igoera. Auzitegi Gorenak haren aurkako zigorra indargabetu ostean, lehen ministro izendatu zuten, eta, jarraian, presidente, Sooronbai Zheenbekovek kargua utzi eta gero.
2020ko azaroan, dimisioa eman zuen, bozetara aurkeztu ahal izateko. 2021eko urtarrilaren 10ean egindako hauteskundeetan gailendu zen, botoen % 79 eskuratuta.

## Erreferentziak

* ↑ Elizegi Egilegor, Arantxa. Zhaparov, espetxetik presidentetzara jauzi bakarrean. Berria, 2021eko urtarrilak 11, CC BY-SA 4.0, berria.eus (Noiz kontsultatua: 2022-2-1).
* ↑ Zhaparovek irabazi ditu Kirgizistango hauteskundeak. Berria, 2021eko urtarrilak 12, CC BY-SA 4.0, berria.eus (Noiz kontsultatua: 2022-2-1).

## Kanpo estekak

* Datuak: Q25597826
* Multimedia: Sadyr Japarov / Q25597826
# Sady Zañartu

Sady Zañartu Bustos (Taltal, 1893ko maiatzaren 6a – Valparaíso, 1983ko martxoaren 5a) idazle txiletarra izan zen, kreollismoaren, anekdotario historikoaren eta aberriaren balorazio nazionalistaren inguruko lanak sortu zituena. 1974an lortu zuen Txileko Literatura Sari Nazionala.

## Kanpo estekak

* Datuak: Q7398153